CELEX: 32016R1881
Language: et
Date: 2016-10-24 00:00:00
Title: Komisjoni rakendusmäärus (EL) 2016/1881, 24. oktoober 2016, millega muudetakse komisjoni rakendusmäärust (EL) nr 837/2012 Aspergillus oryzae (DSM 22594) abil toodetud 6-fütaasi minimaalse aktiivsuse osas emiste söödalisandina (loa hoidja DSM Nutritional Products Ltd) (EMPs kohaldatav tekst)

25.10.2016   
            
            
               ET
            
            
               Euroopa Liidu Teataja
            
            
               L 289/15
            
         KOMISJONI RAKENDUSMÄÄRUS (EL) 2016/1881,
   24. oktoober 2016,
   millega muudetakse komisjoni rakendusmäärust (EL) nr 837/2012 Aspergillus oryzae (DSM 22594) abil toodetud 6-fütaasi minimaalse aktiivsuse osas emiste söödalisandina (loa hoidja DSM Nutritional Products Ltd)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Söödalisandite kategooriasse „zootehnilised lisandid“ kuuluvat Aspergillus oryzae (DSM 22594) abil toodetud 6-fütaasi (EC 3.1.3.26) on komisjoni rakendusmäärusega (EL) nr 837/2012 (2) lubatud kasutada kümne aasta jooksul kodulindude, võõrutatud põrsaste, nuumsigade ja emiste söödalisandina.
            
         
               (2)
            
            
               Kooskõlas määruse (EÜ) nr 1831/2003 artikli 13 lõikega 3 tegi loa hoidja ettepaneku muuta asjaomase söödalisandi loa tingimusi ja vähendada emiste täissööda minimaalset aktiivsust 1 000 FYT/kg-lt 500 FYT/kg-le. Taotlusele on lisatud asjakohased täiendavad andmed. Komisjon edastas taotluse Euroopa Toiduohutusametile (edaspidi „toiduohutusamet“).
            
         
               (3)
            
            
               Toiduohutusamet jõudis oma 26. jaanuari 2016. aasta arvamuses (3) järeldusele, et kavandatud doos on tõhus selleks, et täissööda minimaalse aktiivsuse 500 FYT/kg juures suurendada fosfori näilist omastamist seedetraktis. Emiste jaoks kavandatud doosi vähendamine ei muudaks varasemaid järeldusi emiste, tarbijate, kasutajate ja keskkonna ohutuse kohta. Toiduohutusamet jõudis järeldusele, et söödalisand on emistele, tarbijatele ja keskkonnale ohutu; see ei ole nahka või silmi ärritav, vaid seda tuleks käsitada naha sensibilisaatorina. Toiduohutusameti hinnangul ei ole vaja kehtestada turustamisjärgse järelevalve erinõudeid.
            
         
               (4)
            
            
               Määruse (EÜ) nr 1831/2003 artikli 5 tingimused on täidetud.
            
         
               (5)
            
            
               Seepärast tuleks rakendusmäärust (EL) nr 837/2012 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 837/2012 lisa asendatakse käesoleva määruse lisa tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. oktoober 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  ELT L 252, 19.9.2012, lk 7.
   
      (3)  EFSA Journal 2016; 14(2):4393.
   
      LISA
      
         
            „LISA
            
                        Söödalisandi identifitseerimisnumber
                     
                     
                        Loa hoidja
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Aktiivsuse ühikuid 12 % niiskusesisaldusega täissööda kg kohta
                     
                  
                        
                           Zootehniliste lisandite kategooria. Funktsionaalrühm: seedimist soodustavad ained.
                        
                     
                  
                        4a18
                     
                     
                        DSM Nutritional Products Ltd
                     
                     
                        6-fütaas
                        (EC 3.1.3.26)
                     
                     
                        
                           Söödalisandi koostis
                        
                        
                           Aspergillus oryzae abil toodetud 6-fütaasi (EC 3.1.3.26) valmistis (DSM 22594) minimaalse aktiivsusega:
                        
                                     
                                 
                                 
                                    10 000  FYT (1) / g (tahkel kujul)
                                 
                              
                                     
                                 
                                 
                                    20 000  FYT/g vedelal kujul.
                                 
                              
                           Toimeaine kirjeldus
                        
                        
                           Aspergillus oryzae (DSM 22594) abil toodetud 6-fütaas (EC 3.1.3.26).
                        
                           Analüüsimeetod
                            (2)
                        
                        6-fütaasi koguse määramiseks söödas:
                        Kolorimeetriline meetod, mille puhul mõõdetakse anorgaanilise fosfaadi vabanemist fütaadist 6-fütaasi toimel (ISO 30024:2009).
                     
                     
                        Kodulinnud
                        Nuumsead
                        Põrsad (võõrutatud)
                     
                     
                        —
                     
                     
                        500 FYT
                     
                     
                        —
                     
                     
                        
                                    1.
                                 
                                 
                                    Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                                 
                              
                                    2.
                                 
                                 
                                    Soovituslik kogus ühe kilogrammi täissööda kohta:
                                    
                                                —
                                             
                                             
                                                kodulinnud, võõrutatud põrsad ja nuumsead: 500 – 4 000  FYT;
                                             
                                          
                                                —
                                             
                                             
                                                emised: 500 – 4 000  FYT.
                                             
                                          
                              
                                    3.
                                 
                                 
                                    Kasutamiseks söödas, mis sisaldab üle 0,23 % fütiiniga seotud fosforit.
                                 
                              
                                    4.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid riske kõrvaldada või minimeerida, tuleb kasutada nõuetekohaseid isikukaitsevahendeid.
                                 
                              
                                    5.
                                 
                                 
                                    Kasutamiseks kuni 35 kg kaaluvate võõrutatud põrsaste söötmisel.
                                 
                              
                     
                        9. oktoober 2022
                     
                  
                        Emised
                     
                     
                        500 FYT
                     
                  
      
      
         (1)  1 FYT on ensüümikogus, mis vabastab fütaadist 1 μmol anorgaanilist fosfaati minutis reageerimistingimustes, mille puhul fütaadi kontsentratsioon on 5,0 mM ning pH väärtus on 5,5 ja temperatuur 37 °C.
      
         (2)  Analüüsimeetodite andmed on kättesaadavad referentlabori veebilehel järgmisel aadressil: http://irmm.jrc.ec.europa.eu/EURLs/EURL_feed_additives/Pages/index.aspx.“